text: [{"text_idx": "#000001", "text": "ES fyrireikar seg uppa\u0301 fullkomi\u00f0 russiskt gassbann"}, {"text_idx": "#000002", "text": "Ho\u0301ast a\u0301bendingar um, at Russland fer at lata uppaftur fyri gassveitingunum gj\u00f8gnum Nord Stream 1 lei\u00f0ingina, so er ES i\u0301 gongd vi\u00f0 at fyrireika seg uppa\u0301 at minka um gassny\u0301tsluna"}, {"text_idx": "#000003", "text": "Ta\u00f0 var forkvinnan i\u0301 ES nevndini, Ursula von der Leyen, sum a\u0301 ti\u0301\u00f0indafundi kunna\u00f0i umheimin um, at felagsskapurin er komin a\u0301samt um eina \u00e6tlan at minka um ny\u0301tsluna av gassi vi\u00f0 15%. Hetta ver\u00f0ur gj\u00f8rt sum eitt aftursvar til m\u00f8guligan framhaldandi ste\u00f0g i\u0301 russisku gassveitingini til ta\u00f0 mesta av Evropa."}, {"text_idx": "#000004", "text": "Hon vi\u0301sti a\u0301, at Russland bru\u0301kar gassveitingar til Evropa sum va\u0301pn mo\u0301ti Vesturheiminum."}, {"text_idx": "#000005", "text": "ES vil tryggja s\u00e6r, at eingi hu\u0301sarhald i\u0301 Evropa standa uttan hita, ta\u0301 veturin kemur, og ti\u0301 er avra\u0301tt, at ta\u00f0 fyrst og fremst vera i\u0301dna\u00f0arfyrit\u00f8kur, sum ver\u00f0a raktar av eini minkandi gassny\u0301tslu. Hetta fer so at raka londini ymiskt, men serstakliga Ty\u0301skland og Italia, sum hava vinnur, i\u00f0 bru\u0301ka russiskt gass, ver\u00f0a meint raktar. Hetta skrivar Washington Post."}, {"text_idx": "#000006", "text": "-Russland \u201cblackmailar\u201d okkum sigur ES nevndarforkvinnan og bru\u0301kar orku sum eitt va\u0301pn. Og ti\u0301 mugu vit i\u0301 Evropa, uttan mun til hvat Russland nu\u0301 fer at gera, hava eina \u00e6tlan, sum fevnir um at minka um ella heilt gevast vi\u00f0 at ny\u0301ta gass u\u0301r Russlandi. Vit mugu fyrireika okkum til heilt at gevast vi\u00f0 at keypa gass u\u0301r Russlandi\u201d, seg\u00f0i ES forkvinnan."}, {"text_idx": "#000007", "text": "Avtalan, sum skal go\u0301\u00f0kennast av \u00f8llum ES londunum, skal setast i\u0301 verk komandi ma\u0301na\u00f0irnar. Samb\u00e6rt Washington Post skal umbo\u00f0 fyri russiskar myndugleikar hava sagt vi\u00f0 bla\u00f0i\u00f0, at russar \u00e6tla at fara aftur til somu veiting sum undan umv\u00e6lingini av gasslei\u00f0ingini. Men vi\u0301st ver\u00f0ur eisini a\u0301, at einki er vist fyrr enn skru\u0301va\u00f0 ver\u00f0ur fra\u0301 aftur gassveitingini. Russland hevur sum er longu ste\u00f0ga\u00f0 \u00f8llum gassi til baltisku londini, Po\u0301land, Bulgaria og Finland. Helvtin av londunum i\u0301 ES er rakt av russisku tilt\u00f8kunum, og veitingarnar eru nu\u0301 minni enn ein tri\u00f0ingur av ny\u0301tsluni somu ti\u0301\u00f0 i\u0301 fj\u00f8r."}, {"text_idx": "#000008", "text": "ES lei\u00f0slan hevur heitt a\u0301 limalondini at skifta fra\u0301 gassi til varandi orku, har hetta ber til. Og leggur dent a\u0301 at fa\u0301a tunga i\u0301dna\u00f0in, almennar stovnar ol. at skifta til gr\u00f8nari orku."}, {"text_idx": "#000009", "text": "Hetta ver\u00f0ur fyrst og fremst gj\u00f8rt fyri at fylla goymslurnar av gassi til veturin. Um so er at st\u00f8\u00f0an ver\u00f0ur uppaftur meira a\u0301lvarslig, so tekur ES s\u00e6r r\u00e6tt til at seta i\u0301 verk tvungna sparing i\u0301 ny\u0301tsluni."}, {"text_idx": "#000010", "text": "Ta\u00f0 er fyrst og fremst kri\u0301ggi\u00f0 i\u0301 Ukraina, sum hevur varpa\u00f0 ljo\u0301s a\u0301 ty\u0301dningin, sum russisk orka hevur fyri Evropa. Enn hava ES lond ikki megna\u00f0 eins og USA at seta bann fyri innflutningi av orku u\u0301r Russlandi. I\u0301 2021 innflutti ES umlei\u00f0 40% av gassny\u0301tsluni u\u0301r Russlandi og ein fjo\u0301r\u00f0ing av oljuni."}, {"text_idx": "#000011", "text": "Ho\u0301ast lei\u00f0slan i\u0301 ES royndi at fa\u0301a ES lond heilt at gevast vi\u00f0 at keypa olju, gass og kol u\u0301r Russlandi eydna\u00f0ist ikki at fa\u0301a semju um hetta og einst\u00f8k lond, sum eru sera bundin at orku u\u0301r Russlandi, fingu undant\u00f8k."}, {"text_idx": "#000012", "text": "ES lond hava roynt at fa\u0301a olju og gass u\u0301r \u00f8\u00f0rum londum at seta i\u0301sta\u00f0in fyri ta russisku orkuna. ES lei\u00f0slan, sum ra\u00f0festir gr\u00f8na orkuskifti\u00f0, hevur to\u0301 gj\u00f8rt greitt, at limalondini eiga eisini at bru\u0301ka kol, olju og kjarnorku i\u0301 einum skiftisti\u0301\u00f0arskei\u00f0i, har roynt ver\u00f0ur at fara burtur fra\u0301 innflutninginum u\u0301r Russlandi. Hetta er so naka\u00f0, sum eitt nu\u0301 Greenpeace hevur funnist at, ti\u0301 ta\u00f0 er ikki i\u0301 tra\u0301\u00f0 vi\u00f0 royndirnar at ste\u00f0ga ve\u00f0urlagsbroytingunum."}, {"text_idx": "#000015", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000018", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000019", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000022", "text": "Bera o\u0301tta fyri ny\u0301ggjum gr\u00f8num brennievnum"}]